31994R3304
L 341/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3304/94 НА КОМИСИЯТА
от 21 декември 1994 година
за изменение на някои регламенти относно зърнените култури и ориза в резултат на присъединяването на Австрия, Финландия и Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Норвегия, Австрия, Финландия и Швеция (1), и по-специално член 169, параграф 2 от него,
като има предвид, че присъединяването на Австрия, Финландия и Швеция налага да се отмени Регламент (ЕИО) № 479/88 на Комисията от 22 февруари 1988 г. относно определяне на правила за прилагане на годишната тарифна квота на Общността за 2 500 тона непечен малц с код по КН 1107 10 99 с произход от Финландия (2) и да се изменят следните регламенти:
-
Регламент (ЕИО) № 2145/92 на Комисията от 29 юли 1992 г. относно определяне на зоните на местоназначение за възстановявания при износ, такси върху износа и някои лицензии за износ за зърнени култури и ориз (3),
-
Регламент (ЕИО) № 1533/93 на Комисията от 22 юни 1993 г. относно определяне на някои подробни правила съгласно Регламент (ЕИО) № 1766/92 на Съвета относно предоставянето на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара на зърнени култури (4), последно изменен с Регламент (ЕО) № 120/94 (5),
-
Регламент (ЕИО) № 1621/93 на Комисията от 25 юни 1993 г. относно определяне на подробни правила за прилагане на Регламент (ЕИО) № 1766/92 на Съвета по отношение на режима на определяне на таксите върху вноса за зърнени култури (6), последно изменен с Регламент (ЕО) № 795/94 (7);
като има предвид, че съгласно член 2, параграф 3 от Договора за присъединяване (8) институциите на Европейския съюз могат да приемат преди присъединяването мерките по член 169 от Акта за присъединяване, като тези мерки влизат в сила при условие и на датата на влизане в сила на Договора;
ПРИЕ НАСТОЯЩИЯ РЕГЛАМЕНТ:
Член 1
1. Регламент (ЕИО) № 479/88 се отменя.
2. В приложението към Регламент (ЕИО) № 2145/92 думите „Швеция“ и „Финландия“ се заличават от „Зона II“, буква в).
3. В член 14а от Регламент (ЕИО) № 1533/93 думите „в Австрия“ се заличават.
4. В приложение I към Регламент (ЕИО) № 1621/93 се заличават препратките към Швеция и Финландия.
Член 2
Настоящият регламент влиза в сила, при условие че Договорът за присъединяване на Норвегия, Австрия, Финландия и Швеция влезе в сила и на датата, на която последният влезе в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1994 година.